jama na ceste dobrý deň. som v ôsmom mesiaci tehotenstva. dnes sme išli autom a manžel prešiel po obrovskej jame, že som vzadu na sedadle až nadskočila. pásy som nemala. nič ma nezabolelo ale náraz to bol velmi nepríjemný. bábätko sa v brušku pekne mrví. aj tak sa chcem spýtať, či sa mu nemohlo niečo stať??? ďakujem pekne za odpoveď
dobrý deň, osobne si myslím, že plod je v maternici dostatočne chránený proti takým otrasom. ak nedošlo k nárazu, udretiu alebo tlaku na brucho, ak nekrvácate a pohyby plodu cítite rovnako, ako pred incidentom, nemalo by to mať žiadny vplyv, ani následky. odsledujte si to. pri ťažkostiach alebo nejasnostiach navštívte vášho obvodného gynekológa.
dobrý deň, ste šestonedielka, čistenie maternice je normálne. po pôrode cisárskym rezom je charakteristické to, že pacientka v prvé dni po výkone nemusí krvácať skoro vôbec, pretože je pri výkone vyčistená dutina maternice, čo je rozdiel oproti spontánnemu pôrodu. následne však väčšinou už v domácom prostredí, po riadnom spustení laktácie dochádza k opätovným, akoby menštruačným, bolestiam v podbrušku a špineniu, charakteru menštruačného krvácania, hlavne počas a po kojení, ale aj v priebehu dňa, z dôvodu sťahovania sa maternice a čistenia maternice. odsledujte si to. pri akýchkoľvek nejasnostiach navštívte zdravotnícke zariadenie, kde bol výkon realizovaný.